বল কুড়িয়ে নিয়েছিলেন ম্যাচের পরে। তার পরেই গুঞ্জন উঠেছিল, তাহলে কি অস্ট্রেলিয়াতেই সীমিত ওভারের ক্রিকেট থেকে অবসর নিচ্ছেন? যেমনটা তিনি পাঁচ বছর আগে নিয়েছিলেন! তবে মহেন্দ্র সিংহ ধোনির প্রখর ‘সেন্স অফ হিউমার’-এর পরিচয় পাওয়া গেল একটু পরেই। দলকে জিতিয়ে যখন মাঠ ছাড়ছিলেন, তখনই জয়ের উদযাপন করতে এগিয়ে আসছিলেন সহকারী কোচ সঞ্জয় বাঙ্গার। ধোনি নিজের হাতের বল বাঙ্গারের হাতে তুলে দিয়ে রসিকতার ছলে বলে দেন, ‘‘বল নিয়ে নাও। না হলে, সবাই বলতে শুরু করবে রিটায়ারমেন্টের জন্য বল সংগ্রহ করেছি।’’

এই বিষয়ে অন্যান্য খবর

সিরিজ সেরার টাকা বিলিয়ে দিলেন ধোনি-কোহলিরা, পেলেন না এক পয়সাও, ক্ষুব্ধ গাওস্কর 


টেস্ট সিরিজে ঋষভ পন্থের দুর্ধর্ষ পারফরম্যান্সের পরে ধোনির বিশ্বকাপ ভাগ্যের উপরেই প্রশ্নচিহ্ন উঠে গিয়েছিল। নির্বাচক প্রধান এমএস প্রসাদও ইঙ্গিত দিয়েছিলেন বিশ্বকাপের স্কোয়াডে তরুণ উইকেটকিপারকে অন্তর্ভুক্ত করা যেতেই পারে। তার পরেই ওয়ানডে সিরিজে পরপর তিনটে হাফসেঞ্চুরি করে ধোনির নির্বাক বার্তা। তিনটে অর্ধশতরানের মধ্যে দুটোতেই ম্যাচ উইনিং পারফরম্যান্স।

See #Dhoni when gave ball to the coach and said " Ball lelo nahi to bolega retirement lerahe ho" 😂
even even #Dhoni wants to play more. #AUSvIND #INDvAUS #Chahal #Jadhav #WhistlePodu@ChennaiIPL pic.twitter.com/B5dMVQEzhR
— Lakshay Rohilla 🧢🇮🇳 (@lakshayrohilla3) January 18, 2019

নিজের অবসর নিয়ে সমালোচকদের পরোক্ষে বার্তা দেওয়ার সঙ্গেই ধোনি সাফ জানিয়ে দেন ব্যাটিং অর্ডারে যে কোনও পজিশনে তিনি খেলতে প্রস্তুত। ম্যাচ পরবর্তী পুরস্কার বিতরণী অনুষ্ঠানে মাহি জানান, ‘‘যে কোনও পজিশনে ব্যাট করতে পারলেই আমি খুশি। ১৪ বছর আন্তর্জাতিক ক্রিকেট খেলার পরে বলা উচিত নয়, যে আমি ৬ নম্বরে খেলতে চাই না বা ৪ নম্বরে খেলতে চাই।’’